[{"text_idx": "#000000", "text": "Mo\u0308o\u0308dunud suvel Kehras Lasteaednike liidu laagris"}, {"text_idx": "#000001", "text": "10-11.juulil 2019.a. tulid lasteaednikud taas kokku suveseminaril Kehra lasteaias Lepatriinu."}, {"text_idx": "#000002", "text": "ELAL 28. suveseminari teemaks oli \u201eJulgus va\u0308ljendada oma arvamust on avatud suhtlemise aluseks\u201c."}, {"text_idx": "#000004", "text": "Kehra lasteaia o\u0303petajad u\u0308tlesid ko\u0303igile tere tulemast ja majutasid uued so\u0303brad lasteaia ruumidesse."}, {"text_idx": "#000005", "text": "Pa\u0308rast tervituskohvi kogunesid ko\u0303ik saali, kus algas po\u0303nev Erki Kaikkoneni koolitus"}, {"text_idx": "#000006", "text": "\u201cLaste maailmatunnetus ja arengut toetava keskkonna ning o\u0303petaja roll\u201d."}, {"text_idx": "#000007", "text": "Erkki Kaikkonen on koolitaja, no\u0303ustaja ja vabakutseline muinasjutuvestja. Erki Kaikkonen on Rootsis o\u0303ppinud intuitiivpedagoogikat, ta on u\u0308ks va\u0308givallatu suhtlkemise metoodika Eestisse toojaid ning Vaikuseminutite programmi u\u0308ks algatajaid."}, {"text_idx": "#000009", "text": "Laps on, nagu on ja nii tuleb teda ka aksepteerida.\nTa\u0308htis on spontaansus, et ko\u0303ik hingavad u\u0308hes ru\u0308tmis ja astel on tore koos olla.\nLapsi ja\u0308lgides saab teha ma\u0308rkmeid, milles keegi osav on, millest keegi huvitatud on. Erivanuseliste lastega saab leida u\u0308hisosa.\nNa\u0308iteks teevad koos lapsed koos advendikalendri, kusjuures igal leheku\u0308ljel saab midagi loendada vo\u0303i midagi katsuda."}, {"text_idx": "#000010", "text": "Erivanuselised lapsed saavad koos teha boamao, kusjuures lint lookleb mo\u0308o\u0308da po\u0303randat.\n5-aastased vo\u0303ivad teha maomustri, 7-aastased saavad midagi kirjutada.\nLapsed ma\u0308a\u0308davad iseenda pikkust, ka\u0308e ja pea u\u0308mbermo\u0303o\u0303tu, kellel os suurem pea, kellel va\u0308iksem.\nLapsed saavad loendada sajani, kasutades o\u0303uest korjatud pulki. U\u0308ks laps korjab 10 pulka ja teine samuti 10. Pulki saab ka va\u0308rvida, 10 kaupa grupeerida- 10 punast, 10 sinist jne. kuni 100 ta\u0308is.\nNeed vo\u0303ivad olla pa\u0308evapulgad, millega saab mitmeid tegelusi teha-joonistada, ta\u0308htekujusid moodustada, arvutada."}, {"text_idx": "#000012", "text": "Laps peaks olema enesekindel, teadma, et ta saab hakkama. Selleks tuleb meil lapsi ja\u0308lgida, toetada, ma\u0308rgata Kui keegi lastest on murelik vo\u0303i kurb, siis on midagi muutunud, mis vajab meie ta\u0308helepanu.\nVahel tunneb ka o\u0303petaja end ebakindlalt, kui tal on va\u0308he kogemusi.\nErki Kaikkonen ra\u0308a\u0308kis loo noorest kuningas Saalomonist, kes oli oli mures oma vaese riigi pa\u0308rast. Ta ei saanud magada ega puhata, sest tal oli pidev mure ja tal polnud ka kogemusi.\nSo\u0303ber tuli reisilt ja kinkis talle so\u0303rmuse, kuhu oli kirjutatud: \u201eSee la\u0308heb mo\u0308o\u0308da.\u201d\nKohe tulid kuningas Saalomonile ideed, mida teha, et riik o\u0303itsele puhkeks.\nVarsti tuli naaberriigis so\u0303da ja na\u0308lg ja see puututas ka tema riiki. Kuningas Salomon oli ja\u0308lle mures, talle tundus, et so\u0303rmusest pole abi. Ta otsustas so\u0303rmuse a\u0308ra visata. Ta ronis ko\u0303rgele kaljule, et so\u0303rmus a\u0308ra visata. Loojuva pa\u0308ikese kiired helkisid so\u0303rmusel ja ta ma\u0308rkas, et ka so\u0303rmuse sees on kiri: \u201dKa see la\u0308heb mo\u0308o\u0308da.\u201d Kuningas Saalomon rahunes ja leidis va\u0308ljapa\u0308a\u0308su."}, {"text_idx": "#000014", "text": "Kui laps teeb pahandust, saame lapsele ra\u0308a\u0308kida sellel teemal loo vo\u0303i muinasjutu ja aidata last loo la\u0308bi.\nLugude jutustamine pa\u0308rineb vanadelt indiaallastelt. O\u0303htuti istuti lo\u0303kke a\u0308a\u0308res ja ra\u0308a\u0308giti lugusid.\nKa meie vanaemad ra\u0308a\u0308kisid vanasti lastele lugusid.\nNu\u0308u\u0308dsel ajal on vanemad tihti oma nutiseadmete taga. Lapsed vaatavad u\u0308ksi multikaid, kus on palju agressiivsust. Samas on olemas palju toredaid multikaid nagu \u201eMinu naaber Totoro\u201d jt. filme.\nErki Kaikkonen arvab,et Ki lapsed on va\u0308iksed, peaksime kella ka\u0308e pealt a\u0308ra vo\u0303tma ja andma neile kogu aja, kogu oma ta\u0308helepanu.\nKui lapsed kooli la\u0308hevad, vo\u0303ime kella ka\u0308e peale tagasi panna ja anda neile veidi vabadust."}, {"text_idx": "#000015", "text": "Erki Kaikkonen tegi lasteaiao\u0303petajatega ka mitmeid situatsioonia\u0308nge."}, {"text_idx": "#000017", "text": "Pa\u0308eva lo\u0303puks ja\u0308rgnes veel pidulik o\u0303htu Kehra kultuurikeskuses."}, {"text_idx": "#000018", "text": "Ja\u0308rgmisel pa\u0308eval to\u0303usime vara, kell 4.30\nPlaanis oli Pa\u0308ikeseto\u0303usu rabamatk Kakerdaja rabas ja teisel grupil Viru rabas.\nOli imeliselt vaikne hommik: ko\u0303ndimine laudteel ja u\u0308ksikud vaiksed raba ha\u0308a\u0308led.\nNa\u0308gime po\u0303nevaid rabataimi, kaunist rabaja\u0308rve.\nAegamisi va\u0308rvus taevavo\u0303lv pisut kollakaks. Oli udune, kuid meeldiv karge o\u0303hk ja vaikus u\u0308mberringi. Kidurad ma\u0308nnid peegeldusid rabaja\u0308rves."}, {"text_idx": "#000019", "text": "Ja\u0308rgnes u\u0308ldkoosolek, mida juhatas Lasteaednike liidu esinaine Liili Pille.\nLiili Pille ra\u0308a\u0308kis majandusaasta aruandest, Lasteaednike Liidu liikmete osalemisest Po\u0303lva arvamusfestivalil 9.augustil. Ta ra\u0308a\u0308kis ka probleemidest alushariduses., ELAL i uue volikogu valimisest. Teemaks oli ka rattaretke kordamine uues vo\u0303i teises kuues."}, {"text_idx": "#000021", "text": "Veidi aega ja\u0308i ka omavahel suhtlemiseks. Mo\u0303nusas estlusringis kolleegidega saime vahetada mo\u0303tteid ja kogemusi to\u0308o\u0308st lastega.\nOlid va\u0308ga po\u0303nevad ja tegevusrohked Lasteaednike liidu suvepa\u0308evad."}, {"text_idx": "#000022", "text": "Leave a Comment Tu\u0308hista vastus"}, {"text_idx": "#000024", "text": "Haridusportaal.ee \u2013 Lasteaiajuhile, koolijuhile, firmajuhile\nSinamina.ee \u2013 koolitused, no\u0303ustamine, murekirjad"}]